ระเบียบ ก.ร.ว่าด้วยการกำหนดตำแหน่งนักกฎหมายนิติบัญญัติพ.ศ. ๒๕๖๑ โดยที่มาตรา๓๕ แห่งพระราชบัญญัติระเบียบข้าราชการรัฐสภา พ.ศ. ๒๕๕๔กำหนดให้มีตำแหน่งนักกฎหมายนิติบัญญัติในสำนักงานเลขาธิการสภาผู้แทนราษฎรและสำนักงานเลขาธิการวุฒิสภาซึ่งเป็นข้าราชการรัฐสภาสามัญที่มีความรู้และมีประสบการณ์ในทางนิติศาสตร์การร่างกฎหมายการให้ความเห็นทางกฎหมายการบริหารราชการแผ่นดินและระบบงานนิติบัญญัติเพื่อปฏิบัติหน้าที่ในงานด้านกฎหมายและติดตามประเมินผลการบังคับใช้กฎหมายตามความรับผิดชอบของรัฐสภา ก.ร. จึงเห็นสมควรกำหนดคุณสมบัติหลักเกณฑ์และวิธีการเข้าสู่ตำแหน่ง การแต่งตั้งให้ดำรงตำแหน่งนักกฎหมายนิติบัญญัติและการได้รับเงินเพิ่มสำหรับตำแหน่งนักกฎหมายนิติบัญญัติอาศัยอำนาจตามความในมาตรา๒๒ (๓) ประกอบมาตรา ๓๕ แห่งพระราชบัญญัติระเบียบข้าราชการรัฐสภา พ.ศ. ๒๕๕๔ ก.ร.จึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบ ก.ร.ว่าด้วยการกำหนดตำแหน่งนักกฎหมายนิติบัญญัติ พ.ศ. ๒๕๖๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้นักกฎหมายนิติบัญญัติมีสองชั้นดังต่อไปนี้(๑) นักกฎหมายนิติบัญญัติ ชั้นที่ ๑(๒) นักกฎหมายนิติบัญญัติ ชั้นที่ ๒ข้อ๔ นักกฎหมายนิติบัญญัติ ชั้นที่ ๑มีมาตรฐานหน้าที่ความรับผิดชอบ และลักษณะงานที่ปฏิบัติ ดังต่อไปนี้ก.หน้าที่ความรับผิดชอบปฏิบัติงานในฐานะผู้เชี่ยวชาญที่มีประสบการณ์เกี่ยวกับการยกร่างกฎหมายตรวจ และพิจารณาร่างกฎหมาย พิจารณาและให้ความเห็นทางกฎหมาย แปรญัตติร่างกฎหมายแปลและจัดทำเจตนารมณ์ของกฎหมาย การตีความกฎหมาย การวิเคราะห์กฎหมายการเปรียบเทียบกฎหมายต่างประเทศกับกฎหมายไทยการแปลกฎหมายต่างประเทศและกฎหมายระหว่างประเทศ การวิจัยและพัฒนากฎหมายกำหนดแนวทางการพิจารณาความเหมาะสมของหลักการด้านกฎหมายหรือการติดตามประเมินผลการบังคับใช้กฎหมายตามความรับผิดชอบของรัฐสภาโดยมีลักษณะงานที่ยุ่งยากซับซ้อนมากและมีผลกระทบในวงกว้างจะต้องประยุกต์ใช้ความรู้ และประสบการณ์ เพื่อให้การดำเนินงานบรรลุวัตถุประสงค์เป้าหมายตามที่กำหนดในช่วงเวลาที่เหมาะสมและปฏิบัติหน้าที่อื่นตามที่ได้รับมอบหมายข.ลักษณะงานที่ปฏิบัติปฏิบัติงานในลักษณะงานอย่างใดอย่างหนึ่งหรือหลายอย่างดังต่อไปนี้(๑)ยกร่างกฎหมาย ตรวจและพิจารณาร่างกฎหมาย(๒)ตีความกฎหมาย วินิจฉัยปัญหาข้อกฎหมาย ให้ความเห็นทางกฎหมาย และจัดทำความเห็นทางกฎหมาย(๓)เปรียบเทียบกฎหมายต่างประเทศกับกฎหมายไทย(๔)แปลกฎหมายต่างประเทศและกฎหมายระหว่างประเทศ(๕)รับผิดชอบโครงการวิจัยและพัฒนากฎหมายที่ยุ่งยากในฐานะหัวหน้าโครงการ(๖)ศึกษาและรวบรวมหลักกฎหมาย แนวคำวินิจฉัยหลักกฎหมายของศาลที่เป็นประโยชน์ต่อวงงานรัฐสภา(๗)ให้คำปรึกษาหรือข้อเสนอแนะในการร่างกฎหมายการรับฟังความคิดเห็นร่างกฎหมายของผู้เกี่ยวข้อง การให้ความเห็นร่างกฎหมายการวิเคราะห์ความจำเป็นและผลกระทบของร่างกฎหมาย การตรวจสอบเนื้อหาของร่างกฎหมายและการจัดทำเจตนารมณ์ของร่างกฎหมาย(๘)ติดตามประเมินผลการบังคับใช้กฎหมายและติดตามประเมินผลสัมฤทธิ์ของกฎหมายตามความรับผิดชอบของรัฐสภา(๙)ปฏิบัติหน้าที่อื่นตามที่ได้รับมอบหมายข้อ๕ นักกฎหมายนิติบัญญัติ ชั้นที่ ๒มีมาตรฐานหน้าที่ความรับผิดชอบ และลักษณะงานที่ปฏิบัติ ดังต่อไปนี้ก.หน้าที่ความรับผิดชอบปฏิบัติงานในฐานะผู้ชำนาญการพิเศษที่มีประสบการณ์เกี่ยวกับงานประมวลหลักการและวิธีการการยกร่างกฎหมายการร่างกฎหมาย พิจารณาและให้ความเห็นทางกฎหมายแปรญัตติร่างกฎหมายแปลและจัดทำเจตนารมณ์ของกฎหมาย การตีความกฎหมายการวิเคราะห์กฎหมาย การเปรียบเทียบกฎหมายต่างประเทศกับกฎหมายไทยการแปลกฎหมายต่างประเทศและกฎหมายระหว่างประเทศการวิจัยและพัฒนากฎหมายกำหนดแนวทางการพิจารณาความเหมาะสมของหลักการด้านกฎหมายหรือการติดตามประเมินผลการบังคับใช้กฎหมายตามความรับผิดชอบของรัฐสภาโดยมีลักษณะงานที่ยุ่งยาก ต้องประยุกต์ใช้ความรู้ และประสบการณ์กับงานที่ปฏิบัติเพื่อให้การดำเนินงานบรรลุวัตถุประสงค์ เป้าหมายตามที่กำหนดในช่วงเวลาที่เหมาะสมและปฏิบัติหน้าที่อื่นตามที่ได้รับมอบหมายข.ลักษณะงานที่ปฏิบัติปฏิบัติงานในลักษณะงานอย่างใดอย่างหนึ่งหรือหลายอย่างดังต่อไปนี้(๑) ยกร่างกฎหมาย ตรวจและพิจารณาร่างกฎหมาย(๒) ตีความกฎหมาย วินิจฉัยปัญหาข้อกฎหมาย ให้ความเห็นทางกฎหมายและจัดทำความเห็นทางกฎหมาย(๓) เปรียบเทียบกฎหมายต่างประเทศกับกฎหมายไทย(๔) แปลกฎหมายต่างประเทศและกฎหมายระหว่างประเทศ(๕) รับผิดชอบโครงการวิจัยและพัฒนากฎหมายที่ยุ่งยากในฐานะหัวหน้าโครงการ(๖) ศึกษาและรวบรวมหลักกฎหมายแนวคำวินิจฉัยหลักกฎหมายของศาลที่เป็นประโยชน์ต่อวงงานรัฐสภา(๗) ให้คำปรึกษาหรือข้อเสนอแนะในการร่างกฎหมายการรับฟังความคิดเห็นร่างกฎหมายของผู้เกี่ยวข้อง การให้ความเห็นร่างกฎหมายการวิเคราะห์ความจำเป็นและผลกระทบของร่างกฎหมายการตรวจสอบเนื้อหาของร่างกฎหมายและการจัดทำเจตนารมณ์ของร่างกฎหมาย(๘)ติดตามประเมินผลการบังคับใช้กฎหมายและติดตามประเมินผลสัมฤทธิ์ของกฎหมายตามความรับผิดชอบของรัฐสภา(๙) ปฏิบัติหน้าที่อื่นตามที่ได้รับมอบหมายข้อ๖นักกฎหมายนิติบัญญัติแต่ละชั้นตามข้อ ๓ ต้องมีคุณสมบัติและไม่มีลักษณะต้องห้ามของการเป็นข้าราชการรัฐสภาสามัญตามกฎหมายว่าด้วยระเบียบข้าราชการรัฐสภาโดยเป็นข้าราชการรัฐสภาสามัญประเภทวิชาการตำแหน่งนิติกรระดับชำนาญการพิเศษหรือเชี่ยวชาญในส่วนราชการสังกัดรัฐสภาและต้องมีคุณสมบัติเฉพาะดังต่อไปนี้ก.นักกฎหมายนิติบัญญัติ ชั้นที่ ๑(๑)ได้รับคุณวุฒิปริญญาตรีสาขานิติศาสตร์และสอบไล่ได้ตามหลักสูตรของสำนักอบรมศึกษากฎหมายแห่งเนติบัณฑิตยสภาหรือได้รับคุณวุฒิปริญญาตรีสาขานิติศาสตร์และปริญญาโทหรือปริญญาเอกสาขานิติศาสตร์(๒)เป็นข้าราชการรัฐสภาสามัญในส่วนราชการสังกัดรัฐสภาซึ่งดำรงตำแหน่งนิติกรระดับเชี่ยวชาญและดำรงตำแหน่งเป็นนักกฎหมายนิติบัญญัติ ชั้นที่ ๒ มาแล้วไม่น้อยกว่าหนึ่งปี(๓)มีความรู้ ความสามารถ และประสบการณ์ในด้านการร่างกฎหมาย การให้ความเห็นทางกฎหมายการบริหารราชการแผ่นดินและระบบงานนิติบัญญัติ ในระดับผู้เชี่ยวชาญ ตามข้อ ๘ข.นักกฎหมายนิติบัญญัติ ชั้นที่ ๒(๑) ได้รับคุณวุฒิปริญญาตรีสาขานิติศาสตร์และสอบไล่ได้ตามหลักสูตรของสำนักอบรมศึกษากฎหมายแห่งเนติบัณฑิตยสภาหรือได้รับคุณวุฒิปริญญาตรีสาขานิติศาสตร์และปริญญาโทหรือปริญญาเอกสาขานิติศาสตร์(๒) เป็นผู้ที่ผ่านการอบรมหลักสูตรสำหรับนักกฎหมายนิติบัญญัติที่ ก.ร.เห็นชอบ(๓)เป็นข้าราชการรัฐสภาสามัญในส่วนราชการสังกัดรัฐสภาซึ่งดำรงตำแหน่งนิติกรระดับชำนาญการพิเศษหรือเชี่ยวชาญ(๔) มีความรู้ ความสามารถ และประสบการณ์ในด้านการร่างกฎหมาย การให้ความเห็นทางกฎหมาย การบริหารราชการแผ่นดินและระบบงานนิติบัญญัติในระดับผู้ชำนาญการพิเศษ ตามข้อ ๗ข้อ๗ นักกฎหมายนิติบัญญัติ ชั้นที่ ๒ต้องมีความรู้ ความสามารถและประสบการณ์ในการปฏิบัติหน้าที่ด้านกฎหมายในระดับผู้ชำนาญการพิเศษ ดังต่อไปนี้(๑) มีความรู้เกี่ยวกับทฤษฎีทางกฎหมาย หลักนิติธรรม ระบบกฎหมาย และเนื้อหาของกฎหมาย(๒) มีความสามารถในการศึกษาค้นคว้ากฎหมายการเปรียบเทียบกฎหมายการให้ความเห็นกฎหมาย การร่างกฎหมาย การประยุกต์ใช้กฎหมายและการติดตามประเมินผลการบังคับใช้กฎหมาย(๓)มีประสบการณ์ในการปฏิบัติงานด้านกฎหมายที่เกี่ยวข้องกับระบบการบริหารราชการแผ่นดินและระบบงานด้านนิติบัญญัติ(๔) มีความรู้ทั่วไปเกี่ยวกับเหตุการณ์ปัจจุบันในด้านการเมือง เศรษฐกิจและสังคมทั้งภายในและภายนอกประเทศ(๕) มีความสามารถในการวิเคราะห์ปัญหาและสรุปเหตุผล(๖) มีความสามารถในด้านการสื่อสาร การรับฟัง และการนำเสนอ หรือการชี้แจงได้อย่างเหมาะสมโดยมีผลงานด้านกฎหมายที่สะท้อนให้เห็นถึงความรู้ความสามารถ และประสบการณ์ตามวรรคหนึ่ง (๑) - (๖)จนเป็นที่ยอมรับในส่วนราชการสังกัดรัฐสภา และเป็นประโยชน์ต่อสังคมข้อ๘ นักกฎหมายนิติบัญญัติ ชั้นที่ ๑ต้องมีความรู้ ความสามารถ และประสบการณ์ในการปฏิบัติหน้าที่ด้านกฎหมายตามข้อ ๗วรรคหนึ่ง (๑) - (๖)ในระดับผู้เชี่ยวชาญและต้องมีผลงานด้านกฎหมายอันมีคุณค่าเป็นที่ยอมรับในสาขาวิชากฎหมายของส่วนราชการสังกัดรัฐสภาทั้งในและนอกรัฐสภาและเป็นประโยชน์ต่อสังคมอย่างกว้างขวางข้อ ๙ ให้ก.ร. มีหน้าที่และอำนาจในการให้ความเห็นชอบหลักสูตรสำหรับนักกฎหมายนิติบัญญัติข้อ๑๐ให้ประธานรัฐสภาแต่งตั้งคณะกรรมการคัดเลือกบุคคลเพื่อแต่งตั้งให้ดำรงตำแหน่งนักกฎหมายนิติบัญญัติเพื่อคัดเลือกบุคคลเข้าสู่ตำแหน่งนักกฎหมายนิติบัญญัติประกอบด้วยกรรมการข้าราชการรัฐสภาผู้ทรงคุณวุฒิที่ประธานรัฐสภาแต่งตั้งเป็นประธานกรรมการหนึ่งคนและรองประธานกรรมการหนึ่งคน เลขาธิการคณะกรรมการกฤษฎีกาเลขาธิการสถาบันพระปกเกล้าคณบดีคณะนิติศาสตร์ จุฬาลงกรณ์มหาวิทยาลัยคณบดีคณะนิติศาสตร์ มหาวิทยาลัยธรรมศาสตร์คณบดีคณะนิติศาสตร์ มหาวิทยาลัยรามคำแหงเลขาธิการสภาผู้แทนราษฎร เลขาธิการวุฒิสภาเป็นกรรมการ และผู้อำนวยการสำนักบริหารงานกลางสำนักงานเลขาธิการสภาผู้แทนราษฎรเป็นเลขานุการ ผู้อำนวยการสำนักบริหารงานกลางสำนักงานเลขาธิการวุฒิสภาเป็นผู้ช่วยเลขานุการให้คณะกรรมการคัดเลือกบุคคลเพื่อแต่งตั้งให้ดำรงตำแหน่งนักกฎหมายนิติบัญญัติมีหน้าที่และอำนาจดังต่อไปนี้(๑) คัดเลือกบุคคลเพื่อแต่งตั้งให้ดำรงตำแหน่งนักกฎหมายนิติบัญญัติ(๒) แต่งตั้งคณะอนุกรรมการเพื่อดำเนินการในเรื่องใด ๆข้อ๑๑ ให้ประธานรัฐสภาแต่งตั้งคณะกรรมการพัฒนาและรักษามาตรฐานการปฏิบัติงานของนักกฎหมายนิติบัญญัติประกอบด้วยกรรมการข้าราชการรัฐสภาผู้ทรงคุณวุฒิที่ประธานรัฐสภาแต่งตั้งเป็นประธานกรรมการหนึ่งคนและรองประธานกรรมการหนึ่งคนผู้ทรงคุณวุฒิด้านกฎหมายที่ประธานรัฐสภาแต่งตั้งจำนวนหนึ่งคนผู้ทรงคุณวุฒิด้านบริหารทรัพยากรบุคคลที่ประธานรัฐสภาแต่งตั้งจำนวนหนึ่งคน เลขาธิการสภาผู้แทนราษฎรเลขาธิการวุฒิสภา เป็นกรรมการ และผู้อำนวยการสำนักงานเลขานุการ ก.ร. เป็นเลขานุการผู้อำนวยการสำนักบริหารงานกลาง สำนักงานเลขาธิการสภาผู้แทนราษฎรและผู้อำนวยการสำนักบริหารงานกลาง สำนักงานเลขาธิการวุฒิสภา เป็นผู้ช่วยเลขานุการคุณสมบัติลักษณะต้องห้าม วาระการดำรงตำแหน่งและการพ้นจากตำแหน่งของผู้ทรงคุณวุฒิด้านกฎหมายและผู้ทรงคุณวุฒิด้านบริหารทรัพยากรบุคคลที่ประธานรัฐสภาแต่งตั้งตามวรรคหนึ่งให้เป็นไปตามประกาศของประธานรัฐสภาให้คณะกรรมการพัฒนาและรักษามาตรฐานการปฏิบัติงานของนักกฎหมายนิติบัญญัติมีหน้าที่และอำนาจดังต่อไปนี้(๑) บริหารจัดการบุคคลผู้ดำรงตำแหน่งนักกฎหมายนิติบัญญัติ(๒) ประเมินผลการปฏิบัติงานของนักกฎหมายนิติบัญญัติ(๓)เสนอแนะเกี่ยวกับการมอบหมายงานและสับเปลี่ยนหมุนเวียนการปฏิบัติงานของตำแหน่งนักกฎหมายนิติบัญญัติ(๔) กำหนดแนวทางในการพัฒนาและรักษามาตรฐานการปฏิบัติงานของตำแหน่งนักกฎหมายนิติบัญญัติ(๕) แต่งตั้งคณะอนุกรรมการเพื่อดำเนินการในเรื่องใด ๆข้อ ๑๒กรรมการข้าราชการรัฐสภาผู้ทรงคุณวุฒิที่ประธานรัฐสภาแต่งตั้งตามข้อ ๑๐และข้อ ๑๑ ต้องไม่ใช่บุคคลเดียวกันข้อ๑๓ ผู้ที่จะได้รับแต่งตั้งให้ดำรงตำแหน่งนักกฎหมายนิติบัญญัติชั้นที่ ๒ จะต้องเป็นผู้ที่ผ่านการทดสอบความรู้ ความสามารถและประสบการณ์ในการปฏิบัติหน้าที่ด้านกฎหมายและผ่านการประเมินผลงานทางวิชาการ ทั้งนี้ ตามหลักเกณฑ์ วิธีการและเงื่อนไขการคัดเลือกบุคคลเพื่อแต่งตั้งให้ดำรงตำแหน่งนักกฎหมายนิติบัญญัติชั้นที่ ๒ ที่ ก.ร. กำหนดผู้ที่จะได้รับแต่งตั้งให้ดำรงตำแหน่งนักกฎหมายนิติบัญญัติชั้นที่ ๑ จะต้องเป็นผู้ดำรงตำแหน่งนักกฎหมายนิติบัญญัติ ชั้นที่ ๒และผ่านการทดสอบความรู้ ความสามารถ และประสบการณ์ในการปฏิบัติหน้าที่ด้านกฎหมายและผ่านการประเมินผลงานทางวิชาการทั้งนี้ ตามหลักเกณฑ์ วิธีการและเงื่อนไขการคัดเลือกบุคคลเพื่อแต่งตั้งให้ดำรงตำแหน่งนักกฎหมายนิติบัญญัติชั้นที่ ๑ ที่ ก.ร. กำหนดให้หัวหน้าส่วนราชการสังกัดรัฐสภาเป็นผู้ออกคำสั่งแต่งตั้งให้ดำรงตำแหน่งนักกฎหมายนิติบัญญัติข้อ๑๔ ให้นักกฎหมายนิติบัญญัติทำข้อตกลงการปฏิบัติงานกับผู้บังคับบัญชาทุกปีเพื่อเป็นกรอบกำกับการมอบหมายงานและประเมินผลการปฏิบัติงานของนักกฎหมายนิติบัญญัติแล้วเสนอคณะกรรมการพัฒนาและรักษามาตรฐานการปฏิบัติงานของนักกฎหมายนิติบัญญัติพิจารณาตรวจสอบ ทั้งนี้ ตามหลักเกณฑ์ วิธีการและเงื่อนไขที่ ก.ร. กำหนดข้อ๑๕ให้มีการประเมินผลการปฏิบัติงานของนักกฎหมายนิติบัญญัติเพื่อรักษามาตรฐานการปฏิบัติงานของนักกฎหมายนิติบัญญัติทุกปี ทั้งนี้ ตามหลักเกณฑ์ วิธีการและเงื่อนไขที่ ก.ร. กำหนดในกรณีที่นักกฎหมายนิติบัญญัติผู้ใดไม่ผ่านการประเมินผลการปฏิบัติงานของนักกฎหมายนิติบัญญัติประจำปีติดต่อกันสองปีตามที่กำหนดในวรรคหนึ่ง ให้คณะกรรมการพัฒนาและรักษามาตรฐานการปฏิบัติงานของนักกฎหมายนิติบัญญัติเสนอหัวหน้าส่วนราชการสังกัดรัฐสภาเพื่อมีคำสั่งให้ผู้นั้นพ้นจากตำแหน่งนักกฎหมายนิติบัญญัติหรือลดชั้นเป็นนักกฎหมายนิติบัญญัติ ชั้นที่ ๒ ทั้งนี้นับแต่วันที่คณะกรรมการพัฒนาและรักษามาตรฐานการปฏิบัติงานของนักกฎหมายนิติบัญญัติมีมตินักกฎหมายนิติบัญญัติที่ถูกสั่งให้พ้นจากตำแหน่งนักกฎหมายนิติบัญญัติจะสมัครเข้ารับการคัดเลือกเพื่อแต่งตั้งให้ดำรงตำแหน่งนักกฎหมายนิติบัญญัติได้ต้องพ้นจากตำแหน่งนักกฎหมายนิติบัญญัติมาแล้วไม่น้อยกว่าหนึ่งปีนับแต่วันที่ถูกสั่งให้พ้นจากตำแหน่งข้อ๑๖ให้นักกฎหมายนิติบัญญัติได้รับเงินเพิ่มสำหรับตำแหน่งในอัตรา ดังต่อไปนี้(๑) นักกฎหมายนิติบัญญัติ ชั้นที่ ๑ ให้ได้รับเดือนละ ๒๐,๐๐๐ บาท(๒) นักกฎหมายนิติบัญญัติ ชั้นที่ ๒ ให้ได้รับเดือนละ ๑๐,๐๐๐ บาทข้อ๑๗ให้นักกฎหมายนิติบัญญัติได้รับเงินเพิ่มสำหรับตำแหน่งตั้งแต่วันที่ได้รับแต่งตั้งเป็นนักกฎหมายนิติบัญญัติในแต่ละชั้นและต้องปฏิบัติหน้าที่หลักของตำแหน่งที่ได้รับแต่งตั้งตามมาตรฐานหน้าที่ ความรับผิดชอบและลักษณะงานที่ปฏิบัติของนักกฎหมายนิติบัญญัติ ตามข้อ ๔และข้อ ๕ในกรณีที่นักกฎหมายนิติบัญญัติผู้ใดปฏิบัติหน้าที่หลักของตำแหน่งที่ได้รับแต่งตั้งไม่เต็มเดือนในเดือนใดให้ได้รับเงินเพิ่มสำหรับตำแหน่งสำหรับเดือนนั้นตามส่วนของจำนวนวันที่ได้ดำรงตำแหน่งและปฏิบัติหน้าที่หลักของตำแหน่งดังกล่าวถ้าเดือนใดไม่ได้อยู่ปฏิบัติหน้าที่หลักของตำแหน่งที่ได้รับแต่งตั้งไม่มีสิทธิได้รับเงินเพิ่มสำหรับตำแหน่งในเดือนนั้น ทั้งนี้เว้นแต่เป็นผู้ได้รับอนุญาตให้ลาดังต่อไปนี้(๑) ผู้ได้รับอนุญาตให้ลาป่วย ให้ได้รับเงินเพิ่มสำหรับตำแหน่งระหว่างลาได้ในปีงบประมาณหนึ่งไม่เกินหกสิบวันทำการ(๒) ผู้ได้รับอนุญาตให้ลาคลอดบุตร ให้ได้รับเงินเพิ่มสำหรับตำแหน่งระหว่างลาได้ไม่เกินเก้าสิบวัน(๓) ผู้ได้รับอนุญาตให้ลาไปช่วยเหลือภริยาที่คลอดบุตร ให้ได้รับเงินเพิ่มสำหรับตำแหน่งระหว่างลาได้เฉพาะวันลาที่มีสิทธิได้รับเงินเดือนระหว่างลาตามกฎหมาย(๔) ผู้ได้รับอนุญาตให้ลากิจส่วนตัว ให้ได้รับเงินเพิ่มสำหรับตำแหน่งระหว่างลาได้ในปีงบประมาณหนึ่งไม่เกินสี่สิบห้าวันทำการ(๕) ผู้ได้รับอนุญาตให้ลาพักผ่อนประจำปี ให้ได้รับเงินเพิ่มสำหรับตำแหน่งระหว่างลาได้ไม่เกินระยะเวลาที่ผู้นั้นมีสิทธิลาพักผ่อนประจำปีตามที่กำหนดไว้ในระเบียบว่าด้วยการลาของข้าราชการ(๖) ผู้ได้รับอนุญาตให้ลาอุปสมบทในพระพุทธศาสนาหรือลาไปประกอบพิธีฮัจย์ ณเมืองเมกกะประเทศซาอุดิอาระเบียและตั้งแต่เริ่มรับราชการยังไม่เคยอุปสมบทในพระพุทธศาสนาหรือยังไม่เคยประกอบพิธีฮัจย์ณ เมืองเมกกะ ประเทศซาอุดิอาระเบีย ให้ได้รับเงินเพิ่มสำหรับตำแหน่งระหว่างลาได้ไม่เกินหกสิบวัน(๗) ผู้ลาไปรับการตรวจเลือกหรือเข้ารับการเตรียมพลให้ได้รับเงินเพิ่มสำหรับตำแหน่งระหว่างลาได้ไม่เกินหกสิบวันแต่ถ้าพ้นระยะเวลาดังกล่าวแล้วผู้นั้นไปรายงานตัวเพื่อเข้าปฏิบัติหน้าที่หลักของตำแหน่งที่ได้รับแต่งตั้งภายในเจ็ดวันให้ได้รับเงินเพิ่มสำหรับตำแหน่งในช่วงระยะเวลาดังกล่าวด้วย(๘) ผู้ได้รับอนุญาตให้ไปศึกษา ฝึกอบรม ดูงาน หรือปฏิบัติการวิจัยให้ได้รับเงินเพิ่มสำหรับตำแหน่งระหว่างลาได้ไม่เกินหกสิบวัน(๙) ผู้ได้รับอนุญาตให้ลาไปฟื้นฟูสมรรถภาพด้านอาชีพให้ได้รับเงินเพิ่มสำหรับตำแหน่งระหว่างลาได้ไม่เกินหกสิบวันทำการ(๑๐) ผู้ได้รับอนุญาตให้อุปสมบทในพระพุทธศาสนาตามที่ ก.ร.มีมติเป็นกรณีพิเศษโดยไม่ถือเป็นวันลาให้ได้รับเงินเพิ่มสำหรับตำแหน่งระหว่างเวลาดังกล่าวได้ไม่เกินหกสิบวัน(๑๑)กรณีอื่นนอกจากที่ได้กำหนดไว้ในระเบียบนี้ ให้เสนอ ก.ร. พิจารณาอนุมัติเป็นราย ๆไปข้อ๑๘ ในวาระเริ่มแรกให้ถือว่าผู้ผ่านการอบรมหลักสูตรการพัฒนาข้าราชการให้เป็นนักกฎหมายนิติบัญญัติหรือหลักสูตรการพัฒนาข้าราชการในตำแหน่งนิติกรให้เป็นนักกฎหมายนิติบัญญัติที่ส่วนราชการสังกัดรัฐสภาจัดหรือร่วมจัดขึ้นเป็นผู้ผ่านการอบรมหลักสูตรสำหรับนักกฎหมายนิติบัญญัติตามที่ ก.ร.เห็นชอบในข้อ ๙ ตามข้อ ๑๓ วรรคหนึ่งข้อ๑๙เมื่อครบสองปีนับแต่วันที่ระเบียบนี้ใช้บังคับให้คณะกรรมการพัฒนาและรักษามาตรฐานการปฏิบัติงานของนักกฎหมายนิติบัญญัติประเมินผลสัมฤทธิ์ของระบบการกำหนดตำแหน่งนักกฎหมายนิติบัญญัติตามระเบียบนี้และพิจารณาปรับปรุงแก้ไขระเบียบนี้หรือแนวทางการดำเนินการตามระเบียบนี้ให้เป็นประโยชน์แก่การพัฒนาคุณภาพการปฏิบัติงานด้านกฎหมายของรัฐสภาแล้วนำเสนอต่อ ก.ร. เพื่อพิจารณาข้อ ๒๐ ให้ก.ร. มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ๒๑ ให้ประธาน ก.ร.รักษาการตามระเบียบนี้ประกาศณ วันที่ ๒๑ กันยายน พ.ศ. ๒๕๖๑ศาสตราจารย์พิเศษพรเพชร วิชิตชลชัยประธานสภานิติบัญญัติแห่งชาติทำหน้าที่ประธานรัฐสภาประธานก.ร.วิวรรธน์/จัดทำ๑๔ พฤศจิกายน๒๕๖๑นุสรา/ตรวจ๑๕ พฤศจิกายน๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๖๑ ง/หน้า ๑๓/๑๘ ตุลาคม ๒๕๖๑